หลังจากช่วยตัวเองครั้งล่าสุดมีตกขาวที่มีเลือดปนและมีเมือกใสๆมีเลือดปนไม่ได้มีเลือดออกทันทีแต่พบตอนเข้าห้องน้ำหลังจากนั้นประมาณ 4ชม.เลยเข้าใจว่ากำลังจะมีประจำเดือนเพราะปวดท้องน้อยเล็กน้อยแต่วันต่อมาก็ไม่มีเลือดไม่เคยมีเพศสัมพันธุ์ วันที่มีเลือดไม่ใช่ช่วงใกล้มีประจำเดือนใช้แตงกวาขนาดเล็กไม่ได้ใช้นิ้วจึงค่อนข้างแน่ใจว่าไม่ใช่แผลจากเล็บเคยมีตกขาวที่มีเลือดปน 2 ครั้ง เมื่อ2-3เดือนก่อนหน้า ซึ่งจะเป็นในวันที่5ของเดือนนั้นๆตรงกันพอดี เป็น2เดือนติดกันแล้วหาย โดยจะพบ 1ครั้งต่อวัน และเป็นเพียงวันเดียวเท่านั้นทั้ง2ครั้งไม่อยู่ในช่วงที่มีประจำเดือนเช่นกันและไม่ได้เกิดหลังจากช่วยตัวเองจึงอยากทราบว่าเป็นอาการร้ายแรงหรือสัญญาณเตือนจากโรคใดหรือไม่? น้ำหนักตัวที่มากเกี่ยวข้องหรือไม่?
สวัสดีค่ะ 1,ตกขาวที่มีเลือดปนดังกล่าว อาจเกิดจาก1. เป็นเลือดออกช่วงไข่ตกและปนมากับตกขาว หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้ ซึ่งในช่วงไข่ตก อาจมีอาการอื่นๆ ได้อีก เช่น ปวดท้องน้อย เจ็บเต้านม คลื่นไส้ ไวต่อกลิ่นต่างๆ ตกขาวเป็นมูกใส ยืดได้ ความต้องการทางเพศมากขึ้น เป็นต้น2. มีการอักเสบติดเชื้อในโพรงมดลูก แต่ก็จะทำให้มีเลือดออกผิดปกติออกมาอีกเรื่อยๆ ไม่ได้เป็นเพียง 1 วัน และตกขาวก็มักจะผิดปกติ คือมีกลิ่นเหม็น คล้ายหนอง และปวดท้องน้อยเป็นๆ หายๆ3. การฉีกขาดของเยื่อบุช่องคลอด จากการช่วยตัวเองที่รุนแรง แต่หากมีเลือดออกในช่วงที่ไม่ได้ช่วยตัวเองด้วย ก็ไม่น่าใช่สาเหตุ4. ผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติดังนั้น หากเลือดที่ออกมีปริมาณน้อย และออกเพียง 1 วัน และเป็นเฉพาะรอบเดือนละ 1 ครั้ง ก็อาจเป็นเลือดออกช่วงไข่ตกได้ค่ะ ซึ่งไม่ได้ผิดปกติหรืออันตรายอะไร แต่หากมีเลือดออกมาแบบกะปริดกะปรอยเรื่อยๆ หรือมีปวดท้องน้อยเป็นๆ หายๆ มีตกขาวที่ผิดปกติ คือมีกลิ่นเหม็น สีเขียวเหลืองคล้ายหนอง ก็ควรไปพบสูติ-นรีแพทย์เพื่อตรวจค่ะ